**Molnár Tímea** 2001-től tölti be a Kisvárdai Bessenyei György Gimnázium és Kollégium iskolatitkári állását. Az itt eltöltött évek alatt olyan munkatársat ismerhettünk meg személyében, aki feladatait lelkiismeretesen, az intézmény iránti nagyfokú elköteleződésével látja el. Munkájának ismérve, hogy sohasem elégszik meg az utasítások pontos, és határidőre történő végrehajtásával, hanem szakértelmével, kreatív javaslataival, elősegíti azok minőségi megvalósítását. Különösen igaz ez, az iskola statisztikai adatainak összegyűjtésére, feldolgozására, a pedagógiai szakmai ellenőrzések, minősítések lebonyolítására, a KIR és a Kréta informatikai rendszerek alkalmazására. Munkabíróképességét mi sem jelzi jobban, hogy az általános feladatain túl, figyelmét megosztva, sok egyéb tevékenységet is ellát: pl. tankönyvrendelés, ICDL vizsgaközpont vezetése, Útravaló Ösztöndíj program működtetése, pályázati programok. Az önképzés iránti elköteleződésének köszönhetően munkáját a legújabb ismeretek, módszerek elsajátításával és alkalmazásával végzi, sőt 2014-ben okleveles történelem tanári diplomát is szerzett. Az intézmény pedagógusai, dolgozói és tanulói felé megnyilvánuló türelme, érdeklődő odafigyelése, a kérések segítőkész megoldására való törekvése, valamint jobbítószándékú figyelemfelhívásai személyiségét mindenki által kedvelté és elismerté teszi. Az elsők között minősült NOKS-os dolgozó.